CELEX: 62008CN0341
Language: fi
Date: 2008-07-24 00:00:00
Title: Asia C-341/08: Ennakkoratkaisupyyntö, jonka Sozialgericht Dortmund (Saksa) on esittänyt 24.7.2008 — Domnica Petersen v. Berufungsausschuss für Zahnärzte für den Bezirk Westfalen-Lippe

11.10.2008   
            
            
               FI
            
            
               Euroopan unionin virallinen lehti
            
            
               C 260/8
            
         Ennakkoratkaisupyyntö, jonka Sozialgericht Dortmund (Saksa) on esittänyt 24.7.2008 — Domnica Petersen v. Berufungsausschuss für Zahnärzte für den Bezirk Westfalen-Lippe
   (Asia C-341/08)
   (2008/C 260/14)
   Oikeudenkäyntikieli: saksa
   Ennakkoratkaisua pyytänyt tuomioistuin
   Sozialgericht Dortmund
   Pääasian asianosaiset
   
      Kantaja: Domnica Petersen
   
      Vastaaja: Berufungsausschuss für Zahnärzte für den Bezirk Westfalen-Lippe
   Ennakkoratkaisukysymykset
   
               1)
            
            
               Voiko ammatin harjoittamista (tässä: sopimushammaslääkärin toiminnan harjoittamista) koskevaan toimilupaan sovellettavaa yläikärajaa koskeva lain säännös olla direktiivin 2000/78/EY (1) 6 artiklassa tarkoitettu objektiivisesti ja asianmukaisesti perusteltu toimenpide oikeutetun tavoitteen (tässä: lakisääteisesti sairausvakuutettujen potilaiden terveys) suojelemiseksi sekä asianmukainen keino ja tarpeen tämän tavoitteen saavuttamiseksi, jos se perustuu yksinomaan ”yleiseen elämänkokemukseen” nojautuvaan olettamukseen siitä, että tietystä iästä lähtien suorituskyky yleisesti heikkenee, ilman että siinä yhteydessä voidaan ottaa millään tavoin huomioon tietyn henkilön yksilöllistä suorituskykyä?
            
         
               2)
            
            
               Mikäli ensimmäiseen kysymykseen vastataan myöntävästi: Voiko direktiivin 2000/78/EY 6 artiklassa tarkoitetun oikeutetun (lain) tavoitteen (tässä: lakisääteisesti sairausvakuutettujen potilaiden terveys) olettaa olevan olemassa myös silloin, jos tällä tavoitteella ei ole ollut mitään merkitystä kansalliselle lainsäätäjälle, kun se on käyttänyt lainsäädäntötoimintaan liittyvää harkintavaltaansa?
            
         
               3)
            
            
               Mikäli ensimmäiseen tai toiseen kysymykseen vastataan kieltävästi: Onko ennen direktiivin 2000/78/EY antamista annettua lakia, joka on ristiriidassa tämän direktiivin kanssa, jätettävä yhteisön oikeuden ensisijaisuuden vuoksi soveltamatta myös silloin, jos direktiivin täytäntöönpanevassa kansallisessa laissa (tässä: yleinen yhdenvertaisuuslaki, Allgemeine Gleichbehandlungsgesetz) ei säädetä tällaisesta oikeudellisesta seurauksesta syrjintäkiellon loukkaamisen yhteydessä?
            
         
      (1)  EYVL L 303, s. 16.